laion/Wikipedia-Exotic huggingface dataset:
סקודה קודיאק

סקודה קודיאק (באנגלית: Skoda Kodiaq) היא קרוסאובר (SUV) בעלת חמישה או שבעה מקומות, שמיוצרת על ידי סקודה משנת 2017. היא הוצגה לראשונה בשנת 2016 בתערוכת ברלין והגיעה לישראל בשנת 2017. הקודיאק הוכרזה כרכב השנה לשנת 2020 בקטגוריית רכבי שטח פנאי על ידי מגזין אוטו. היא נקראת על שם האי והיישוב קודיאק הנמצא באלסקה. הקודיאק מכילה מנוע טורבו בנזין I4 צילנדרים בנפח 1.4 ליטרים המספק כ-150 כוחות סוס בין 5000 ל-6000 סיבובים לדקה. תיבת הילוכים אוטומטית רובוטית דו מצמדית בעלת שישה הילוכים. המכונית מאיצה מ-0 ל-100 קילומטרים לשעה בתוך 10.7 שניות ומגיעה למהירות מרבית של 190 קילומטרים לשעה. מלבד הגרסה הבסיסית, במהלך השנים ייצרה החברה 4 גרסאות נוספות. "סקודה קודיאק סקואט" שהוצגה עם שתי אפשרויות למנועים: אחד מנוע טורבו בנזין בנפח 1.4 או 2.0 ליטרים בהספק בין 140 ל-180 כוחות סוס והשני הוא מנוע טורבו דיזל בנפח 2.0 ליטרים המספק כ-150 או 190 כ"ס. הסקואט הוצגה בתערוכת ז'נבה בשנת 2017. הדגם השני הוא "סקודה קודיאק ספורטליין" הכוללת מנוע טורבו בנזין בנפח 1.4 ליטרים המספק כ-148 כוחות סוס. הספורטליין הוצגה בתערוכת ז'נבה בשנת 2017. הדגם השלישי הוא "סקודה קודיאק RS", גרסת הספורט לקודיאק הכוללת מנוע דיזל טווין טורבו בנפח 2.0 ליטרים המספק כ-240 כוחות סוס. המכונית מאיצה מ-0 ל-100 קילומטרים לשעה בתוך 7.0 שניות ומגיעה למהירות מרבית של 220 קילומטרים לשעה. ה-RS הוצגה בתערוכת ז'נבה בשנת 2018. הדגם הרביעי, "סקודה קודיאק GT", יוצרה כגרסת קופה המיועדת לסין. ה-GT כוללת מנוע טורבו בנזין בנפח 2.0 ליטר המספק בין 180 ל-220 כוחות סוס. ה-GT הוצגה בשנת 2018 בסין. ב-13 באפריל 2021 הציגה סקודה מתיחת פנים לקודיאק הכוללת עיצוב חיצוני חדיש שדרוג תא הנוסעים והאבזור ומערכת מולטימדיה חדשה. בתחום המנועים והתיבות ישנה אפשרות לקבל את הרכב עם תיבת הילוכים ידנית. ב-14 באפריל 2021 חשפה סקודה את מתיחת הפנים לגרסת ה-RS, הכוללת החלפת מנוע הדיזל המספק כ-240 כוחות סוס במנוע בנזין המספק כ-245 כוחות סוס ועיצוב חיצוני ופנימי חדש ושדרוג האבזור. מתיחת הפנים הגיעה לישראל באוגוסט 2021. בשנת 2024 הוצגה מתיחת פנים נוספת ובה מנוע היברידי ובה מנוע 1.5 ליטר בתוספת מערכת היברידית להספק משולב של 204 כ"ס אך בו 5 מקומות בלבד ולכן ספק האם יגיע לישראל.[1] קודיאק סקואט קודיאק ספורטליין קודיאק RS קודיאק GT מדיה וקבצים בנושא סקודה קודיאק בוויקישיתוף אתר האינטרנט הרשמי של סקודה קודיאק 2017 סקודה קודיאק – כל הפרטים על הדגם, באתר קארטיוב, ‏2 בספטמבר 2016 סקודה קודיאק בישראל – מחיר החל מ- 174,990 שקל, באתר קארטיוב, ‏13 ביוני 2017 סקודה קודיאק — אוטו השנה 2020 בסגמנט פנאי בינוני, באתר אוטו, ‏18 בפברואר 2020 מפרט מלא לקודיאק מאת סקודה, באתר קודיאק סקודה מציגה: קודיאק סקואט, באתר קארטיוב, ‏26 בינואר 2017 Sporty Skoda Kodiaq Sportline SUV: UK prices revealed, באתר autoexpress.co.uk, ‏ב-7 במרץ 2017 סקודה קודיאק RS נחשף - קרוסאובר ביצועים עם 240 כ״ס, באתר קארטיוב, ‏1 באוקטובר 2018 סקודה חושפת את הקודיאק GT – קודיאק קופה לסין, באתר קארטיוב, ‏17 באוקטובר 2018 מתיחת פנים: 2021 סקודה קודיאק החדש נחשף, באתר קארטיוב, ‏13 באפריל 2021 2021 סקודה קודיאק RS - עכשיו עם מנוע בנזין 245 כ"ס, באתר קארטיוב, ‏14 באפריל 2021 cartube, סקודה קודיאק 2021 החדש בישראל - מחיר החל מ-181,990 שקל - cartube, באתר www.cartube.co.il
כוח רעם (סרט)

כוח רעם (באנגלית: Thunder Force) הוא סרט קומדיה וגיבורי על אמריקאי, שכתב וביים בן פלקון, בכיכובם של מליסה מקארתי, אוקטביה ספנסר, ג'ייסון בייטמן, בובי קנאבלי, פום קלמנטיף, קווין דאן ומליסה לאו. הסרט עלה לשידור בכל הפלטפורמות של נטפליקס ב-9 באפריל 2021. בעולם שבו נבלי-על מטילים אימה על כולם, אישה אחת מפתחת נוסחה להענקת כוחות-על לאנשים רגילים. אך כאשר המדענית אמילי סטנטון (אוקטביה ספנסר) מזריקה את החומר בטעות לחברתה הטובה והמנוכרת לידיה (מליסה מקארתי) ומעניקה לה יכולות מדהימות, שתי הנשים חייבות להפוך לצוות גיבורי העל הראשון. כעת, על "כוח הרעם" להילחם באויבים בעלי כוחות-על כדי להציל את שיקגו מציפורניו של נבל המכונה "המלך" (בובי קנאבלי). מליסה מקארתי בתפקיד לידיה אוקטביה ספנסר בתפקיד אמילי סטנטון ג'ייסון בייטמן בתפקיד סרטן בובי קנאבלי בתפקיד המלך פום קלמנטיף קווין דון מליסה לאו מליסה פונציו בתפקיד רייצ'ל גונזלס בן פלקון טייר ג'קסון ויליאמס ב-29 במרץ 2019 דווח כי נטפליקס הזמינה סרט קומדיה של גיבורי-על שכותרתו "כוח הרעם" שייכתב ויבוים על ידי בן פלקון, עם מליסה מקארתי ואוקטביה ספנסר בתפקידים ראשיים. הצילומים הראשיים החלו ב-25 בספטמבר 2019 באטלנטה, ג'ורג'יה והושלמו ב-10 בדצמבר 2019. "כוח רעם", במסד הנתונים הקולנועיים IMDb (באנגלית) "כוח רעם", באתר נטפליקס "כוח רעם", באתר AllMovie (באנגלית) "כוח רעם", באתר Rotten Tomatoes (באנגלית) "כוח רעם", באתר Metacritic (באנגלית) "כוח רעם", באתר אידיבי "כוח רעם", במסד הנתונים הקולנועיים KinoPoisk (ברוסית) Fleming Jr., Mike (12 בינואר 2021). "Netflix Unveils A 2021 Film Slate With Bigger Volume & Star Wattage; Scott Stuber On The Escalating Film Ambition". Deadline Hollywood. אורכב מ-המקור ב-12 בינואר 2021. נבדק ב-12 בינואר 2021. {{cite web}}: (עזרה) "Thunder Force". Netflix. 18 בינואר 2020. {{cite web}}: (עזרה) "Melissa Leo To Headline Fox Pilot 'Blood Relative', Lifting the Cast-Contingency". Deadline. 18 בפברואר 2020. {{cite web}}: (עזרה) "'Thunder Force' Netflix Movie: What We Know So Far". What's on Netflix. 10 בינואר 2020. {{cite web}}: (עזרה) Fleming, Mike (29 במרץ 2019). "Octavia Spencer & Melissa McCarthy As Superheroes? Netflix Closing 'Thunder Force,' With Ben Falcone At Helm". Deadline. נבדק ב-8 באוגוסט 2019. {{cite web}}: (עזרה) "Ben Falcone on Twitter: "Day one of filming."". 25 בספטמבר 2019. נבדק ב-25 בספטמבר 2019. {{cite web}}: (עזרה) "Extras needed for new movie filming in downtown Macon. Here are the details". 25 בספטמבר 2019. נבדק ב-25 בספטמבר 2019. {{cite web}}: (עזרה) "Casting TaylorMade "Thunder Force" // LAST DAY OF FILMING THIS FEATURE FILM Male Construction Worker Union City, GA". 9 בדצמבר 2019. נבדק ב-23 בדצמבר 2019. {{cite web}}: (עזרה)
קוטי קלארק

קוטי קלארק הוא כדורסלן אמריקאי, המשחק בבני הרצליה מליגת ווינר סל ומהליגה הבלקנית. לאחר שלא נבחר בדראפט 2014 חתם קלארק בהפועל גליל עליון שם העמיד ממוצעים של: 19.0 נקודות, 9.4 ריבאונדים, 3.6 אסיסטים ו-1.5 חטיפות, קלארק הוביל את גליל עליון לחצי גמר הלאומית. ב-25 בספטמבר 2015 חתם קלארק בבוסטון סלטיקס אך עזב את הקבוצה לטובת קבוצת ליגת הפיתוח מיין רד קלאוס (קבוצת הבת של בוסטון סלטיקס). ב-12 בנובמבר 2015 ערך את הופעת הבכורה שלו, במשחק קלע חמש נקודות בהפסד קבוצתו: 105-103 לוסטצ'סטר ניקס (קבוצת הבת של ניו יורק ניקס). ב-7 במרץ 2016 חתם קלארק על חוזה עם בוסטון סלטיקס למשך 10 ימים. קלארק ערך את הופעת הבכורה שלו ב-15 במרץ, באותו משחק הוא קלע 3 נקודות וקטף ריבאונד בשלוש דקות באותו משחק הפסידו הסלטיקס 98–103 לאינדיאנה פייסרס. ב-30 באפריל 2016 חתם קלארק בקפיטנס דה ארסיבו מפוארטו ריקו, ב-2 במאי ערך את הופעת הבכורה שלו בניצחון קבוצתו 102–65 על אינדיוס דה מייגואז קלארק באותו משחק תרם 14 נקודות. ב-23 ביולי 2016 חתם קלארק באוניקס קאזאן מליגת ה-VTB והיורוקאפ. בסוף אותה עונה קלארק חזר לקדנציה שנייה בקפיטנס דה ארסיבו. ב-20 ביוני 2017 חתם באוטודור סראטוב הרוסית מה-VTB עד לסיום העונה. ב-30 במאי 2018 חתם קלארק בבודוצ'נוסט פודגוריצה מליגת העל המונטנגרית, הליגה האדריאטית והיורוליג. ב-9 בספטמבר 2019 חתם קלארק באסטנה מליגת העל הקזחית וה-VTB. ב-23 ביולי 2020 חתם קלארק בבני הרצליה מליגת ווינר שם ממעמיד ממוצעים של: 20.1 נקודות, 7.8 ריבאונדים ו-5.5 אסיסטים בממוצע למשחק. במחזור ה-24 קלארק שבר שיא קריירה של 37 נקודות בניצחון קבוצתו 80–104 על עירוני נהריה. מדיה וקבצים בנושא קוטי קלארק בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN קוטי קלארק, ברשת החברתית טוויטר דף השחקן, באתר של מנהלת ליגת העל ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו. [[קטגוריה::בוגרי אוניברסיטת ארקנסו]]
בעיית שנת 1900

בעיית שנת 1900 (באנגלית: Year 1900 problem) נוגעת לפרשנות שגויה של שנים שנרשמות בשתי הספרות האחרונות בלבד, והאם הן התרחשו לפני שנת 1900 או אחריה. בניגוד לבאג 2000, היא אינה קשורה לתוכנות מחשב בלבד, מכיוון שהבעיה הייתה קיימת לפני שהמחשבים האלקטרוניים התקיימו, וגם צצה במערכות ידניות. הנושא הנפוץ ביותר שהועלה על ידי שנת 1900 נוגע לגיליהם של אנשים. לעיתים קרובות, שנת הלידה של האדם נרשמה בשתי ספרות בלבד, מתוך הנחה שלא חשוב בדיוק בן כמה אדם, או שאיש אינו חי יותר ממאה שנים. במספר מדינות, במיוחד באירופה, הוצג מספר זיהוי לאומי (לעיתים קרובות בשנות ה-50), כולל מידע דו ספרתי על שנת הלידה. תופעת הלוואי הלא רצויה הגדולה ביותר מכך היא שלפעמים חושבים שאנשים בני 100 ומעלה הם ילדים צעירים או במקרים מסוימים, שחושבים שילדים צעירים הם מבוגרים. בעת הטיפול בבאג 2000 ננקטו לפעמים אמצעים להימנע או לתקן זאת: שינוי מספר הזיהוי הלאומי, למשל. לדוגמה, השנה נרשמת רק עם שתי ספרות במספר אזרחי ייחודי בולגרי; עם זאת, פתרון לבעיה זאת היה מוכן כבר עם הקמת המערכת בשנת 1975: נוסף 20 למספר החודש עבור אדם שנולד לפני 1900 ו-40 עבור ילידי שנת 2000 או אחריו. מיקרוסופט אקסל (המשתמש במערכת התאריכים המוגדרת כברירת מחדל של 1900) אינו יכול להציג תאריכים לפני שנת 1900, אם כי הדבר אינו נובע מכך שמספר שלם דו ספרתי משמש לייצוג השנה: אקסל משתמש במספר נקודה צפה כדי לאחסן תאריכים ושעות. המספר 1.0 מייצג את 1 בינואר 1900 במערכת התאריכים 1900 או את 1 בינואר 1904 במערכת התאריכים 1904 והיה ברירת המחדל עבור מקינטוש לפני אקסל 2016. מספרים קטנים יותר מכך מוצגים כשגיאת #VALUE!. לצורך תאימות עם לוטוס 1-2-3, מערכת התאריכים של 1900 מקבלת באופן שגוי את התאריך 29 בפברואר 1900, אולם 1900 לא הייתה שנה מעוברת. זמן מערכת "5-Year-Old Boy Summoned For Jury Duty". WBAL-TV. 8 במרץ 2006. אורכב מ-המקור ב-30 בספטמבר 2011. נבדק ב-31 במרץ 2017. {{cite web}}: (עזרה) "Differences between the 1900 and the 1904 date system". docs.microsoft.com. נבדק ב-24 בנובמבר 2019. {{cite web}}: (עזרה) How to Work With Dates Before 1900 in Excel "Excel incorrectly assumes that the year 1900 is a leap year". Microsoft Docs. 21 במאי 2020. נבדק ב-30 ביולי 2020. {{cite web}}: (עזרה) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
הדום הקרח גאווין

הדום הקרח גאווין (באנגלית: Gavin Ice Piedmont) הוא הדום קרח (קרחון הדום), בחצי האי טריניטי, בארץ גרהאם, שבאנטארקטיקה. אורכו של הדום הקרח 30 קילומטרים; ורוחבו של הדום הקרח בין 6 ל-11 קילומטרים. ההדום משתרע בין מפרץ שארקו ועד קרחון ראסל המערבי. קרחון פטוס נשפך אל הדום הקרח גאווין בין גבעת פוינטר וכיפת טינסל. חצי האי טריניטי כולו (ובו גם הדום הקרח), צולמו מהאוויר על ידי משלחת הסקר האווירי של שטחי חסות איי פוקלנד, אשר חקרה את אנטארקטיקה בעונת המחקר (הקיץ האנטארקטי) 1956–1957 הקרחון מופה על ידי סקר שטחי חסות איי פוקלנד, בהתבסס על סקרים על הקרקע שנערכו על ידי סקר שטחי חסות איי פוקלנד בעונת המחקר (הקיץ האנטארקטי) 1960–1961, ובהתבסס על תצלומי האוויר. שמו של הדום הקרח ניתן לו על ידי הוועדה המייעצת לשמות אנטארקטיים של בריטניה. הדום הקרח נקרא על שמו של כריסטופר ברייסווייט גאווין-רובינסון (Christopher Braithwaite Gavin-Robinson), שהיה טייס במשלחת הסקר האווירי של שטחי חסות איי פוקלנד, אשר חקרה את אנטארקטיקה בעונת המחקר (הקיץ האנטארקטי) 1956 - 1957. • Jane G. Ferrigno, Alison J. Cook, Kevin M. Foley, Richard S. Williams, Jr., Charles Swithinbank, Adrian J. Fox, Janet W. Thomson, and Jörn Sievers, Coastal-change and Glaciological Map of the Trinity Peninsula Area and South Shetland Islands, Antarctica, 1843 - 2001, P 29 הדום הקרח גאווין באתר הסקר הגאולוגי של ארצות הברית הדום הקרח גאווין באתר הגאזט האנטארקטי של ממשלת אוסטרליה הדום הקרח גאווין באתר הגאזט האנטארקטי המשווה SCAR של ממשלת אוסטרליה תצלום לוויין של אזור הדום הקרח גאווין מפת חצי האי טריניטי, ואיי שטלנד הדרומיים גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי על קרחון פטוס מידע היסטורי
פרס דורותי וליליאן גיש

פרס דורותי וליליאן גיש (באנגלית: The Dorothy and Lillian Gish Prize), ידוע גם כ"פרס גיש", הוא פרס שנתי, המוענק על תרומה יוצאת דופן באמנויות. זהו אחד הפרסים הכספיים הגבוהים ביותר בתחום האמנות המוענקים בארצות הברית. הפרס קרוי על שם האחיות ליליאן גיש ודורותי גיש, שהיו שחקניות בקולנוע האילם ובתיאטרון. פרס גיש הוענק לראשונה בשנת 1994. על פי צוואתה של ליליאן גיש, הפרס ניתן לאישה או גבר אשר "תרמו תרומה יוצאת דופן לעולם ולהבנה של המין האנושי את החיים." הוא מוענק ליוצרים בתיאטרון, בקולנוע ובסוגות אחרות באמנויות המופע. הזוכה בפרס נבחר על ידי ועדה הכוללת יוצרים מקהילת האמנות האמריקאית, הרכב הוועדה משתנה מדי שנה. בין החברים בוועדה נכללו הבמאית מירה נאיר, המלחין אלווין סינגלטון, נשיאת המוזיאון לאמנות מודרנית אגנס גונד ועוד. החברים בוועדה בשנה הראשונה למתן הפרס כללו את הבמאי ארתור פן, המלחין ג'ון ויליאמס, השחקנית קרול ברנט, השחקן רודי מקדואל והאדריכל יו הרדי. מבין חברי ועדה זו, פן ומקדואל הכירו את גיש באופן אישי. הזוכים בפרס גיש לאורך השנים כוללים: 1994: פרנק גרי, אדריכל 1995: אינגמר ברגמן, במאי 1996: רוברט וילסון, במאי 1997: בוב דילן, זמר-יוצר 1998: איזבל איינדה, סופרת 1999: ארתור מילר, מחזאי 2000: מרס קנינגהם, כוריאוגרף 2001: ג'ניפר טיפטון, במאית תאורה 2002: לויד ריצ'רדס, במאי תיאטרון 2003: ביל ט. ג'ונס, רקדן וכוריאוגרף 2004: אורנט קולמן, מלחין וסקסופוניסט 2005: פיטר סלארס, במאי תיאטרון 2006: שירין נשאט, אמנית חזותית 2007: לורי אנדרסון, מוזיקאית 2008: רוברט רדפורד, שחקן 2009: פיט סיגר, זמר 2010: צ'ינואה אצ'בה, סופר ומשורר 2011: טרישה בראון, רקדנית וכוריאוגרפית 2012: אנה דיוור סמית', סופרת ושחקנית 2013: ספייק לי, במאי 2014: מאיה יינג לין, אמנית ואדריכלית 2015: סוזן-לורי פארקס, מחזאית 2016: אליזבת לקומפט, במאית תיאטרון 2017: מרדית מונק, מלחינה וכוריאוגרפית 2018: גוסטאבו דודאמל, מנצח 2019: וולטר הוד, אמן ומעצב 2020: אווה דוברני, במאית ותסריטאית 2021: סוניה סאנצ'ז, משוררת, סופרת ומחזאית 2022: ג'אוולה ווילה ג'ו זולאר, רקדנית וכוראוגרפית אמריקאית 2023: תלמה גולדן, אוצרת מוזיאון הסטודיו של הארלם אתר האינטרנט הרשמי של פרס דורותי וליליאן גיש (באנגלית) Walter Hood Wins Gish Prize, School of Art Institute of Chicago List of World's richest Literary Prizes, World Heritage Encyclopedia Claire Selvin, Money Matters: The Largest Cash Art Prizes Worldwide, Art News, ‏2019 The Prize, Dorothy and Lillian Gish Prize Website The Dorothy and Lillian Gish Prize, Foundation Directory Online Brendan Gill, Lillian Gish's Largesse, The New Yorker, ‏1994 Gish Prize Recipients, Gish Prize Website Laurie Anderson Receives Gish Prize, New York Times, ‏2007 Spike Lee awarded $300,000 Gish Prize, USA Today, ‏2013 Maya Lin Wins 300,000$ Gish Prize, Art in America, ‏2014 Awards, האתר הרשמי של מרדית מונק Ava DuVernay Wins the Gish Prize, The New York Times, ‏2020
גלסי זמסטה

גלסי זמסטה (ברוסית: Галасы ЗМеста, בעברית: הקולות של העיר) היא להקה בלארוסית, המונה חמישה חברים. הלהקה הייתה אמורה לייצג את בלארוס באירוויזיון 2021, עם השיר "Ya nauchu tebya (I'll Teach You)", אך השיר נפסל עקב מילותיו השנויות במחלוקת. בהמשך, פרשה בלארוס מהתחרות של אותה השנה. הלהקה הוקמה בעיר ברנוביץ', מערב בלארוס. הלהקה החלה להופיע במועדון סטאנד אפ מקומי. במהלך ההפגנות בבלארוס ב-2020, הלהקה העבירה ביקורת חריפה על המפגינים ותמכה בנשיא בלארוס, אלכסנדר לוקשנקו. כתגובה, המפלגה הדמוקרטית הבלארוסית הטיחה ביקורות על מספר שירי הלהקה המכילים תוכן הומופובי וטרנספובי. השיר "Ya nauchu tebya (I'll Teach You)" עורר תגובות זועמות בקרב אוהדי האירוויזיון. תוך מספר שעות משחרורו, האתר "Change.org" פרסם עצומה אשר קוראת לפסול את השתתפות בלארוס באירוויזיון 2021 עקב מילים שהתפרשו כ-"דיכוי פוליטי ועבדות". העצומה נחתמה על ידי למעלה מאלף איש ב-12 שעות. מאוחר יותר באותו יום, שוודיה החליפה את מקומה של בלארוס בחבר המושבעים בגמר המלודיפסטיבלן בממלכה המאוחדת. מספר אתרי חדשות העוסקים באירוויזיון, הצהירו כי הם יפסיקו לפרסם סיקורים הקשורים לשיר או למדינה עצמה. יום אחרי הוצאת השיר, איגוד השידור האירופי הודיע כי השיר לא פועל לפי כללי התחרות בשל האופי הפוליטי של השיר. איגוד השידור האירופי ניתן לרשות השידור הבלארוסית, אפשרות להגיש גרסה מחודשת של השיר, כך שלא תכלול את האופי הפוליטי, או לחלופין לבחור בשיר אחר. במידה ורשות השידור הבלארוסית לא תחליף את השיר, איגוד השידור האירופי יפסול את השתתפותה. ב-13 במרץ 2021, נשיא בלארוס הודיע כי רשות השידור הבלארוסית תבחר שיר חדש. לבסוף, רשות השידור הבלארוסית פרשה מן התחרות. אתר האינטרנט הרשמי של גלסי זמסטה (בבלארוסית) גלסי זמסטה, ברשת החברתית VK גלסי זמסטה, סרטונים בערוץ היוטיוב 🇧🇾 Galasy ZMesta to represent Belarus in Eurovision 2021 with “Ya nauchu tebya” 🇧🇾 Belarus: Galasy ZMesta to Eurovision 2021 Belarus: Galasy ZMesta will sing “Ya nauchu tebya” at Eurovision 2021 Luukela, Sami (10 במרץ 2021). "A new petition to disqualify Belarus from Eurovision 2021 hits 1000 signatures". ESCXTRA. נבדק ב-10 במרץ 2021. {{cite web}}: (עזרה) Luukela, Sami (10 במרץ 2021). "United Kingdom to replace Belarus in Melodifestivalen jury". ESCXTRA. נבדק ב-10 במרץ 2021. {{cite web}}: (עזרה) Deakin, Samuel. "Eurovoix's Statement on Galasy ZMesta and Belarus' Participation in the Eurovision Song Contest 2021". Eurovoix. ארכיון מ-2021-03-10. נבדק ב-2021-03-10. Waddell, Nathan; Van Lith, Nick (2021-03-10). "A statement from ESCXTRA on Belarus at the Eurovision Song Contest 2021". ESCXTRA. ארכיון מ-2021-03-10. "Latest news: EBU statement on Belarusian entry". Eurovision.tv (באנגלית). 2021-03-11. נבדק ב-2021-03-11. News, Eurovision; News, Participants; Participants, Eurovision; Fans (2021-03-11). "Eurovision Belarus: EBU releases statement on the country's entry for Eurovision 2021 - ESCToday.com". Eurovision News, Polls and Information by ESCToday (באנגלית אמריקאית). נבדק ב-2021-03-11. Belarus: “We will submit a new song for Eurovision 2021” says President Lukashenko! EBU statement on Belarusian participation, Eurovision.tv, ‏2021-03-26 (באנגלית)
מירוסלאב נמץ

מירוסלאב נמץ (בסלובקית: Miroslav Nemec; נולד ב-26 בספטמבר 1971) הוא כדורגלן עבר סלובקי ששיחק בעמדת החלוץ. נמץ התחיל את הקריירה שלו בקבוצת הנוער אגרוסטב סאסווה, אליה הצטרף בגיל 12. כאשר התגייס לצבא הצ'כוסלובקי הצטרף לקבוצת המילואים של דוקלה באנסקה ביסטריצה, ולאחר שסיים אותו הצטרף לסלצה מהליגה השלישית. בהמשך הקריירה שלו, שיחק בטאטרן פרשוב, מ.פ.ק. קושיצה, דאק 1904 דונאיסקה סטרדה, מ.ס. אשדוד, מ.ש.ק. ז'ילינה, מטאדור פושצ'וב, אטיראו ואקיבסטוזץ. לאחר שפרש מכדורגל בשנת 2006, הצטרף לצוות המקצועי של מ.ש.ק. ז'ילינה כעוזר מאמן ושימש בתפקיד זה כ-9 שנים. במקביל לתפקידו כעוזר מאמן במועדון, שימש כמאמן קבוצת המילואים וקבוצת הנוער. באוקטובר 2015, מונה למאמן טפליצ'קה נאד ואהום. בהמשך, אימן בפרידק-מיסטק, טלן וישן וניטרה. מירוסלאב נמץ, באתר Transfermarkt מירוסלאב נמץ, באתר Soccerway מירוסלאב נמץ, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מירוסלאב נמץ".
יחסי ברזיל–סרביה

יחסי ברזיל–סרביה הם היחסים הדיפלומטיים בין הרפובליקה הפדרלית של ברזיל לרפובליקה של סרביה. היחסים כוננו לראשונה בשנת 1946 בין ברזיל לרפובליקה הפדרלית הסוציאליסטית של יוגוסלביה. ברזיל לא מכירה בקוסובו כמדינה עצמאית, והודיעה שאין בכוונתה לעשות כן ללא הסכמה של סרביה. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. בשנת 2008 ובשנת 2012, שר החוץ של סרביה, ווק ירמיץ' (אנ') ביקר בברזיל במטרה לקבל תמיכה במאבק מול עצמאותה של קוסובו. ביוני 2010 שר החוץ דאז של ברזיל סלסו אמורים (אנ') ביקר בסרביה. ברזיל היא שותפה מסחרית העיקרית של סרביה באמריקה הדרומית. בשנת 2011 הייצוא הוערך ב-4.3 מיליון אירו והיבוא ב-69.7 מיליון אירו. בפברואר 2008 ממשלת ברזיל פרסמה שהיא מאמינה כי צריך להמשיך לנסות לחפש פתרון לסוגיית קוסובו באמצעות משא ומתן. מאוחר יותר, שר החוץ סלסו אמורים הביע את דעתו שברזיל צריכה להמתין להחלטת מועצת הביטחון של האו"ם לפני שתגדיר את עמדתה הרשמית בנושא עצמאות קוסובו. בספטמבר 2009 שגריר ברזיל בסרביה דנטה קואליו דה לימה אמר: "עמדתנו הבסיסית היא שאנו מכבדים את השלמות הטריטוריאלית של סרביה. אנחנו תומכים בהחלטת ועידת הביטחון של האו"ם מס' 1244, שקוסובו היא חלק מסרביה." מדיה וקבצים בנושא יחסי ברזיל–סרביה בוויקישיתוף http://www.clicrbs.com.br/diariocatarinense/jsp/default.jsp?uf=1&local=1&newsID=a1774669.xml Notícias de agricultura, tecnologia e clima com foco no agronegócio | Canal Rural, web.archive.org, ‏2011-07-06 http://www.rts.rs/page/stories/sr/story/9/Srbija/343731/MSP%2C+dan+četvrti+
הגלריה הלאומית של ויקטוריה

הגלריה הלאומית של ויקטוריה (באנגלית: National Gallery of Victoria), המוכרת גם בתור "the NGV", היא גלריה לאמנות שהוקמה ב-1861 במלבורן, אוסטרליה. הגלריה הלאומית של ויקטוריה היא מוסד האמנות הגדול, הוותיק והפופולרי ביותר באוסטרליה. הגלריה מציגה אוסף עצום ומגוון של יצירות אומנות וחפצי אומנות ידועים, אוסטרליים ובין-לאומיים, ולמעלה מ-70 אלף יצירות אמנות מסביב לעולם, בהן אחת מיציקות האדם החושב של רודן, האישה הבוכה של פיקאסו, קיקי עם מסכה אפריקאית של מאן ריי ועוד. ניו סאות' ויילס הייתה המשובה הכי עשירה של ויקטוריה ב-1851, שמלבורן היא עיר בירתה ועם שגשוג העיר התקבלו הצעות ממגוון רחב של אנשים להקמת מוזיאון במרכז העיר. ב-1859, התחייבה ממשלת ויקטוריה לתת 2,000 ליש"ט לבניית פסלים. הפסלים לאחר מכן נראו בגלריה הלאומית של ויקטוריה שנפתחה על ידי הפוליטיקאי הנרי ברקלי במאי 1861. מדיה וקבצים בנושא הגלריה הלאומית של ויקטוריה בוויקישיתוף אתר האינטרנט הרשמי של הגלריה הלאומית של ויקטוריה (באנגלית אוסטרלית) הגלריה הלאומית של ויקטוריה, ברשת החברתית פייסבוק הגלריה הלאומית של ויקטוריה, ברשת החברתית אקס (טוויטר) הגלריה הלאומית של ויקטוריה, ברשת החברתית אינסטגרם הגלריה הלאומית של ויקטוריה, ברשת החברתית LinkedIn הגלריה הלאומית של ויקטוריה, סרטונים בערוץ היוטיוב הגלריה הלאומית של ויקטוריה, באתר פינטרסט הגלריה הלאומית של ויקטוריה, באתר אנציקלופדיה בריטניקה (באנגלית) מוזיאונים במלבורן ואתרי תרבות מומלצים בעיר, באתר www.elal.com
איתמר ישראלי

איתמר ישראלי (נולד ב־22 במרץ 1992) הוא כדורגלן ישראלי המשחק בעמדת השוער בהפועל רמת גן גבעתיים. ישראלי התחיל את הקריירה שלו במחלקת הנוער של בני יהודה. בינואר 2013 הושאל להפועל הרצליה מליגה א' צפון. ב-30 בינואר ערך את הופעת הבכורה שלו בקבוצה בהפסד 4-0 לעירוני קריית שמונה במסגרת גביע המדינה. ב-5 בספטמבר 2014 הושאל להפועל מורשה רמת השרון. בקיץ 2015 חזר לבני יהודה והשתלב בה. ב-1 בנובמבר ערך את הופעת הבכורה שלו בקבוצה ובליגת העל בפרט, בניצחון 1-2 נגד הפועל כפר סבא. ב-23 באוגוסט 2016 חתם בהפועל ראשון לציון מהליגה הלאומית. בתחילת עונת 2017/2018 שב לבני יהודה ובמהלך העונה חזר ללאומית וחתם בהפועל מרמורק. בסיום העונה נשארה מרמורק בליגה הלאומית וישראלי חזר לבני יהודה. ב-1 ביולי 2018 חתם בהפועל כפר סבא מהליגה הלאומית. הוא היה שותף לחזרה של כפר סבא לליגת העל בסיום העונה, והמשיך לעמוד בשער הקבוצה גם לאחר שעלתה לליגת העל. ב-24 ביוני 2021 חתם במכבי חיפה למשך שנתיים. לקראת עונת 2022/23 הושאל לבית"ר ירושלים, שם צבר 18 הופעות. בסיום העונה שוחרר מהמועדון. ב-15 בינואר 2024 חתם באיחוד בני שפרעם.ב-17 בספטמבר 2024 חתם בהפועל רמת גן גבעתיים. בית"ר ירושלים גביע המדינה: 2022/2023 מכבי חיפה אלוף האלופים: 2021 גביע הטוטו: 2021/2022 אליפות: 2021/2022 מדיה וקבצים בנושא איתמר ישראלי בוויקישיתוף איתמר ישראלי, ברשת החברתית אינסטגרם איתמר ישראלי, באתר ההתאחדות לכדורגל בישראל איתמר ישראלי, באתר Transfermarkt איתמר ישראלי, באתר Soccerway איתמר ישראלי, באתר WorldFootball.net איתמר ישראלי, באתר FootballDatabase.eu מיכאל וייסרמן, יקיר קרטה עזב את מורשה, איתמר ישראלי חתם במקומו, באתר דאבל פס, 5 בספטמבר 2014 ארז נעמן, ‏איתמר ישראלי חתם בבני יהודה, פופוביץ' שוחרר, באתר ONE‏, 5 באוגוסט 2015 חן קלדרון, איתמר ישראלי חתם בהפועל ראשון לציון, באתר גולר, 23 באוגוסט 2016 מיכאל וייסרמן, איתמר ישראלי חתם בהפועל כפר סבא, באתר דאבל פס, 1 ביולי 2018 שלמה וייס‏, מכבי חיפה: איתמר ישראלי חתם לשנתיים, באתר וואלה, 24 ביוני 2021 שלמה וייס‏, רונן חנציס חתם, גם איתמר ישראלי וסתיו נחמני יצאו עם בית"ר למחנה, באתר וואלה, 17 ביולי 2022 דוניא גנטוס, איתמר ישראלי חתם באיחוד שפרעם, באתר דאבל פס, 16 בינואר 2024